Τρεις συλλήψεις για τον θάνατο ενός αλλοδαπού, η σορός του οποίου εντοπίστηκε σε δύσβατη δασική περιοχή στη Θήβα.

Τις συλλήψεις έκαναν αστυνομικοί του τμήματος Δυτικής Αχαΐας, στην Τρίπολη, στη Θήβα και στη Νέα Μανωλάδα.

Πρόκειται για τρεις αλλοδαπούς, οι οποίοι κατηγορούνται για αρπαγή και ανθρωποκτονία του ομοεθνή τους.

Επίσης, κατηγορούνται και για εκβίαση συγγενικών προσώπων του θύματος.

Οι έρευνες της αστυνομίας για την υπόθεση είναι σε εξέλιξη και αναμένονται επίσημες ανακοινώσεις.